́мже про́чее у́мъ зрѣ́ти ѿ мы́сленныхъ я̀же въ ви́димыхъ начина́я, ше́дъ восхо́дитъ послѣ́дованнѡ ко є́же ѻ́крестъ тебѐ, сп҃се єди́нственному, и непости́жному: и за сла́дкое и ѕѣлѡ̀ весе́лоепости́жнагѡ, и за є́же добротолю́бенъ бы́ти, тщи́тся всѣ́мъ тща́ніемъ, и любопри́тся нѣ́какѡ єщѐ восходи́ти, єли́кѡ є́сть мо́щно высоча́е: а поне́же не дово́ленъ є́сть дости́гнути далеча́е, разсмотря́я, я́коже подоба́етъ, избѣга́ющее несумнѣ́ннѡ я́кѡ превышележа́щее, и лу́чшее, мно́га нѣ́какѡ уде́ржанъ послѣ́дованнѡ раченоя́тія быва́етъ, и ра́внѣ неи́стовнѣ изнеистовля́ется къ тебѣ̀, и жела̂нія воздува́етъ разжжє́нна въ душѝ, поджо́гъ бж҃е́ственныя любвѐ пости́жное непости́жнагѡ творя̀: и недоумѣ́ніе, пріѡбрѣ́теніе раче́ній вмѣня́я: не па́че услажда́ющу є́же ѻ́крестъ тебѐ всепрему́дре пости́жному, не́жели возжига́ющу пробѣга́ющему, и недости́жнымъ ра́зума и чуди́му бы́ти ѕѣлѡ̀ и жела́тися устроя́ющу